# 187. NAAMANI MTU WA SHAMU

"Sasa najua kuwa kwamba hakuna Mungu mwingine ulimwenguni pote ila katika Israeli"

Maandiko yanasema kwamba "Kwa kuwa yote yaliyotangulia kuandikwa yaliandikwa ili kutufundisha sisi, ili kwa saburi na faraja ya maandiko tupate kuwa na tumaini" (Warumi 15: 4). Kwa hiyo kuponywa kwa Naamani ukoma ni muhimu zaidi sana kuliko habari yenyewe ambayo ni ya kufurahisha tu. Habari hii iliandikwa kama vile, kama vile zilivyoandikwa sehemu zingine za Biblia. Ili tuweze kupata fundisho la kutusaidia katika kulifahamu Neno la Mungu na kusudi lake. Habari inaonyosha yale yatakayo tokea mbele kuhusu kuwahubiri Injili watu wa Mataifa kwa sababu ya kutokuamini kwa wana wa Israeli. Na zaidi ya hayo, wakati tukianagalia kwa makini kuhusu Naamani tunaona kushindwa kwake - mawazo yake potofu na kiburi chake - mara nyingi hii ni tabia inayomzuia Mungu kutenda katika maisha ya wale wanaomtafuta Yeye. Tunaonyeshwa kuwa utii ni ufunguo wa kufungua mlango kwa ajili ya nguvu za Mungu na kuleta furaha na amani, nasi tunaelekezwa kuona kuwa utii huu ni lazima utokane na unyenyekevu na moyo uliopondeka. Kuna ma fundisho kwa ajili ya sisi wote katika habari hii rahisi lakini ni habari yenye utata.

## 2 Wafalme 5.

## NAAMANI MGONJWA WA UKOMA ANAKWENDA SAMARIA

Naamani alikuwa mkuu wa jeshi la Shamu - mtu mwenye majivuno, skari jasiri aliyeheshimiwa na mfalme na watu. Ingawa alikuwa mtu maarufu na shujaa wa vita alikuwa na ugonjwa wa kutisha wa ukoma. Kutokana na mawazo ya wa Israeli; sheria ya Musa ilifundisha mafundisho muhimu sana ya kiroho kuhusiana na ugonjwa huu. Ugonjwa huu ulikuwa ni ishara ya dhambi na kifo, na Mwebrania yeyote aliyepigwa na ugonjwa huu alitengwa na kuwekwa nje ya kambi na alitengwa na watu wake na wala asingehudhuria katika Hema ya kukutania. Kwa hiyo ulikuwa ni ishara ya ugonjwa wa maisha! Wakati mtu alipokuwa na ukoma, mwili wake ungegeuka kuwa kusanyiko la uvimbe wa vidonda vilivyonuka na upele mkubwa unaoharibu sehemu za mwili na hatimaye kusababisha kifo. Wakati Miriamu alipopigwa kwa ukoma kwa sababu ya dhambi yake, Haruni alisema, "Na asiwe kama mmoja aliyekufa, ambaye nyama ya mwili wake nusu imelika" (Hesebu 12:12). Kama vile mtu mwenye ukoma anavyoendelea kuwa dhaifu na mwili wake ukiwa unaendelea kuoza na hatimaye anakufa, ndivyo alivyo mwanadamu ambaye huendelealivyo navyo kuzeeka huku akififia na kisha anakufa. Mungu aliupatia ugonjwa huu maana ya ishara ili kuwajulisha Israeli kwamba dhambi hakika husababisha kuoza na kifo. Hata hivyo kwa watu wa Mataifa, haikuwa na maana yeyote kiroho. Ulikuwa ni ugonjwa wenye kuhuzunisha na kwa hakika ni kuepuka kwa ajili ya matokeo yake, lakini siyo kwa ajili ya kuwa na aibu. Katika muda ambapo tukio hili lilipotokea, Israeli na Shamu hazikuwa katika vita, ingawaje vikundi vidogo vya Shamu vilikuwa vikivamia miji iliyokuwa upande wa kaskazini mwa Israeli na kuchukua nyara na mateka. Na mmojawapo kati ya mateka hao alikuwa msichana mdogo ambaye alifanywa mjakazi wa mke wa Naamani. Akifahamu kuwa Naamani na ugonjwa wa ukoma, siku moja yule mjakazi mdogo alisema, "Laiti bwana wangu angekuwa pamoja na yule nabii aliyeko Samaria! Maana angemponya ukoma wake" (mstari 3). Haikuchukua muda mrefu, Ben hadaddi mfalme wa Shamu akamsikia yule mjakazi ya kuonyesha kumwamini Elisha, nabii wa Mungu aliye Israeli naye akamwandaa Naamani kuchukua barua ya utambulisho pamoja na maelezo ya ugonjwa wake kwa mfalme wa Israeli, pamoja na zawadi ya dhahabu, fedha na nguo.

## AIBU YA YEROBOAMU

- 2 Wafalme 5:6-9